Tengler Johanna - Enzo

A virágokkal teli mező egyik búzavirágának tövéből tompa puffanás hallatszott, majd egy “Miért ilyen magas ez a cucc?”-nak hangzó mérgelődés. A többi ott dolgozó méh egy tizedmásodpercnyi figyelmet, ha szentelt neki.

* Ez megint Enzo volt? - érdeklődött az egyikük, egy pillanatra felnézve a mellette munkálkodó méhre.
* Nem, ez most… - emelgette a fejét, próbálva átlátni a csoportjukon - Mégsem, ez is Enzo volt.
* Nem hiszem el - sóhajtott unottan az első méh, fel sem nézve a virág beporzásának folyamatából.
* De mondom, hogy ő az, miért nem hiszed el? Nézd meg! - nézett fel az első méh újra, virágporral teli puttonyát letéve az egyik nagyobb virág közepére -. Egyébként  meg, ez hányadik ma? Negyvenedik?
* Na, azért te ne tegyél úgy, mintha hozzád nem kéne egy külön idegrendszer. - A méhecske a zaj forrása felé indult, hogy Enzo hogyléte felől érdeklődjön. Aki ma már vagy egy tucatszor lezuhant a búzavirágokról.
* Milyen idegrendszer?
* Olyan, ami nem megy tönkre fél percnyi veled való beszélgetéstől, és minden este regenerálódik?-kérdezett az első méh, majd hozzátette - Egyébként meg, nem kéne ennyire érzéketlennek lenned. Ő is dolgozni szeretne, nem tehet róla, hogy nem sikerül neki.
* Mi az, hogy nem tehet róla? Mi történt, a fél kaptárnak elegendő mézes süti csak úgy leugrott a torkán? Vagy még jobb ötletem van, szerintem megfenyegette Enzo-t, hogy ha nem eszi meg, akkor nem tudom, mondjuk, bezár a sarki gyorséttermes.

Az első méh, akit történetesen hívtak, inkább az egyszerű utat választotta, és nem figyelt a másikra, aki még mindig a módokon gondolkozott, ahogy Enzo megehette azt a rengeteg mézes sütit. xy pedig azon gondolkozott, hogy az előbb említett speciális idegrendszerből inkább kettő kellene neki. Meg azon, hogy kiskora óta ismeri Enzo-t, aki egyszer evett életében túrós csuszát, azt is még oviban, miután a szüleinek kórházba kellett vinnie, mert rosszul lett. Ekkor derült ki, hogy Enzo sajnos igencsak túlsúlyos.

- Jól vagy?-segítette fel a méhecskét, aki esése után még mindig a földön ült, és esetlenül próbálta összesöpörgetni a puttonyából kiszóródott virágport.

- Persze, persze, köszönöm.-fogadta el a felé nyújtott kezet és tápászkodott fel. A mező másik oldaláról egy kísértetiesen “na, most ebbe beleremegett az egész mező”-re hasonlító beszólást hozott a szél, de a kis méhecske nem is törődött vele.

Enzo mindig is aranyos kis méhecske volt, csak kissé nehéz és vertikálisan széles. Becsületes neve Lorenzo volt, de mivel apjának is ez volt a neve, és a méh messze nem gondolta magát olyan komolynak, mint az apja, így mindenki egészen a kezdetektől csak Enzo-nak hívta. Kivéve anyukáját, aki előszeretettel hívta “kisszívemnek” vagy “édesemnek”, vagy épp “cukorfalatkámnak”. De rajta kívül tényleg mindenkinek csak Enzo volt. Barátai nemigen voltak. Remélte, hogy ha elég idős lesz, hogy a kaptár körül segítsen, majd új barátokra talál, de eddig nem igazán járt szerencsével. Sőt, mikor első napján bement a kaptárba, és közölte, hogy segíteni szeretne, társai azzal fogadták, hogy “rendben, majd a mérésnél mindenképp a segítségedet kérjük, és leírjuk, hogy egy Enzo = fél tonna virágpor.”

Enzo, aki a világ valószínűleg legnyájasabb és legkedvesebb lénye volt, ezt betudta annak, hogy, hát, végül is, ha jobban belegondol, biztosan csak rossz napjuk van. Enzo most a kaptár egyik főirodája felé tartott, hogy az ott dolgozó anyukájával együtt menjen haza. Megbeszélték, hogy aznap kakaós kalácsot sütnek, természetesen laktózmentesen.

- Bocsi, elnézést, bocsi, nem szándékos…-repült végig a folyosón egy méhecske, kis híján fellökve a mellette állókat, akik fújtatva kommentáltak valamit arról, hogy miért nem tudja kivárni a sorát. Enzo épp anyukája irodájába nyitott volna be, mikor a következő méh miatt hirtelen visszarántotta a kezét a kilincsről, mivel az pont Enzo és az ajtó közt repült el.

- Elnézést, légyszi, bocsi, nem szándékos, tényleg, csak vészhelyzet van! - kiált az előbb említett méhecske, mire a tömegből egyöntetű nemtetszés veszi ki magát. Enzo már ennyire nagyon közel járt ahhoz, hogy lenyomja a kilincset, de utána újra kezét újra visszarántva állt félre az újabb fénysebességgel közlekedő méh elől.

- Sajnálom, tényleg semmi személyes meg minden, de ez vészhelyzet! - kiáltott visszafordulva a méh, ami miatt véletlenül a várakozók egyikének nekiment, és kiverte a kezéből a kávéját - Elnézést, majd veszek Önnek új kávét! Várjunk, az egy latte macchiato? Én is szeretem a latte macchiatot! De csak sok tejszínhabbal.

Az előző méhecske hangja egyre halkult, ahogy távolabb ért a folyosón. Enzo pedig végre alkalmat kapott, hogy ténylegesen bemenjen anyukája irodájába, ne csak lenyomja a kilincset, aztán félreálljon.

- Szia anya! - köszönt boldogan, majd miután látta, hogy anyukája épp a telefonon beszél valakivel, átment az anyjáéval egybenyitott irodába.

- Jónapot, Icuka néni! - integetett Enzo, mire Icuka néni megszabadult a kezében lévő papírkötegtől. Szó szerint, egy határozott mozdulattal levágta a padlóra.

- Jajj Enzokám, milyen jó téged újra látni! Mekkorát nőttél mióta legutoljára láttalak! Úgy hallottam, hogy már a kaptár körüli munkákban is segítesz!  
- Igen, segítek! Márminthogy, úgy értem, próbálnék, de nem igazán megy.-hajtotta le a fejét a kis méhecske.

- Hogy érted, hogy nem megy? Biztosan szuperül csinálod!-mosolygott rá Icuka néni, és egy doboz sütit nyújtott Enzo felé-Kérsz? Vaníliás, laktózmentes.

- Igen, köszönöm szépen, megkóstolnék egyet. - vett ki egy szív alakú kekszet a dobozból, majd folytatta - Gondolkoztam már azon is, hogy inkább abbahagyom az egészet, a csoportnak úgy sincs sok haszna belőlem. Nem tudok rendesen felszállni a virágokra, vagy ha épp sikerül, vagy elejtem a puttonyt, mert nehéz, vagy a virág ejt el engem, mert nehéz vagyok. Icuka néni, ez a keksz nagyon finom. Ön sütötte?

- Igen, igen, Enzokám, új recept, a testvéremtől kaptam. Ha ízlik, akkor csinálok máskor is. Na de visszatérve az alapgondolatra… Ugye tudod, hogy a megporzáson kívül mást is dolgozhatsz? - kérdezte Icuka néni, mire Enzo szemöldökét felvonva nem túl diszkréten nem értette, miről van szó.

- Például, nézz körbe. Van olyan munka, amit olyan kevesen csinálnak, hogy vészhelyzet alakul ki belőle, mert emiatt nincs elég virág, ami miatt nincs elég virágpor.-folytatta Icuka néni-Szerintem, tökéletes lennél erre a munkára. Nem szeretnéd kipróbálni?

-Hát, nem tudom. De nem lennék benne jó, csak hátráltatnám a munkát. Még a virágok sem bírnak el, folyton leesek.-szomorkodott Enzo, felelevenítve a sok alkalmat, mikor szerinte nem volt hasznára a többi méhnek és csak bénázott a virágpor-gyűjtésben.

-Csak ennyi a baj?-mosolyodott el Icuka néni-A virágmagok elültetéséhez nem kell elbírnia a virágoknak! Kapsz egy szép kis puttonyt, tele virágmaggal, és elveted. Fénykoromban én is ezt dolgoztam. Szegény térdeim, már akkor sem bírták…

-De ez biztos, hogy jó ötlet? A többieknek nem lesz velem bajuk?

-Miért lenne, Enzokám? Szerintem nagyon jó lennél benne, és érdemes lenne kipróbálnod, mert nagyon jó csinálni. Tudod, most eldobod a magot, jövő ilyenkor pedig rámuthatsz egy csomó szép virágra, és elmondhatod, hogy azt ott te ültetted! És ezzel sokat segítesz nekünk és az embereknek is. Ó, és kérsz még sütit?-Icuka néni megint Enzo felé nyújtotta a sütisdobozt, de a kis méhecske csak megrázta a fejét, miközben magában elhatározta, hogy megpróbálja az Icuka néni által ajánlott munkát.

Így történt hát, hogy Enzo másnap reggel új, virágokkal díszített puttonykájával indult munkába, majd miután összeszedte az elültetésre váró magokat, egész nap boldogan dolgozott. Bár első napján kicsit izgult, hogy társai nem fogják kedvelni, és egész nap egyedül fog virágokat ültetni, pozitívan csalódott: nap végére olyan barátságokat kötött a többi ott dolgozóval, amik azóta is tartanak.

-Jó reggelt, Enzo!

-Szia Enzo, ma búzavirágot ültetsz? Csak ügyesen, legyen szép napod!

-Jó reggelt, Enzo, láttam a kék virágaidat, amiket vetettél, nagyon szépek!

-Heló Enzo, akkor ma jössz hozzánk vacsorára? Anya spagettit csinál!  
Így köszöntötték a méhek Enzo-t, aki a nemrég magokkal teletöltött virágos puttonyával a hátán indult a kaptár kijárata felé, hogy nekilásson munkájának. Örömmel csinálta, örült, hogy hozzájárulhat családja és a kaptár életéhez, miközben valami olyat csinál, amit szeret. Enzo ezután mindennap virágokat ültetett, kivéve hétvégén, olyankor a családjával és újonnan szerzett barátaival töltött időt. Illetve pénteken is kicsit előbb ment haza a virágültetésből, mert kezdődött a kedvenc sorozata a TV-ben, és nem tudta sehol sem visszanézni, ha lemaradt róla.